Hartlauba turako

Hartlauba turako (Tauraco hartlaubi) estas mezgranda bluverda specio de turakoj, grupo de afrikaj membroj de la familio de Musofagedoj. Ĝi troviĝas en Kenjo, Tanzanio, kaj Ugando.

La ordinara nomo kaj scienca nomo de ĉi tiu birdo memorigas la germanan kuraciston kaj ornitologon Gustav Hartlaub.

 Aspekto 
Kiel aliaj turakoj, tiu ĉi specio havas helverdajn kolon, bruston kaj ventron kaj malhelbluajn flugilkovrilojn, sed kun ardezgrizaj nuancoj, kaj karmezinajn flugilplumojn. La vizaĝo estas malhelblua kun mezlonga kresto nigreca antaŭe kaj purpureca malantaŭe, kaj la blanka superokula strio estas fakte pli granda makulareo ol ĉe aliaj samgenranoj. Ambaŭflankaj makulareoj se viditaj de fronte aspektas kvazaŭ minacaj grandaj okuloj (vidu tabelfoton).

Reproduktado
La turakoj de Heartlaub estas monogamaj, teritoriemaj kaj solaj nestumantoj. Ilia pariĝa tempo varias de regiono al regiono. Maskloj provas impresi inojn per sia dancado kaj siaj helaj koloroj. Inaj birdoj kutime demetas du ovojn, kiuj estas senbrile blankaj kaj ovalformaj.

Bildaro

Referencoj

 Birds of Africa South of the Sahara de Ian Sinclair kaj Peter Ryan 
 Del Hoyo, Elliott and Sargatal (eld.), Handbook of the Birds of the World, Vol 4, 

Eksteraj ligiloj


Kategorio:Musofagedoj
Kategorio:Birdoj de Orienta Afriko